- Došli smo potpisati peticiju protiv politički montiranih procesa koji se provode i protiv hrvatskih branitelja, u slučaju Glavaš, a ova peticija je potpora i gradonačelniku Milanu Bandiću jer je i on politički proganjan. Jasno je da se ovo protiv njega pokrenulo kako bi se spriječio njegov rad - kazao je Radoš.

Jukić je dodao da su takvi progoni bili uobičajeni u bivšoj Jugoslaviji no da se provode i danas i da će se oni kao branitelji tomu suprotstaviti. Josip Klemm je kazao da branitelji iz Savske žele poručiti da nećemo dopustiti da se zloupotrebljava vladavina prava što se dokazalo u slučaju smjene bivšeg ministra Slavka Linića.

- Dokazano je da Linić nije zloupotrijebio svoje ovlasti i položaj u slučaju predstečajne nagodbe drvne industrije Spačva i da je čist. Mi se moramo borit protiv takvih političkih progona - kazao je Klemm.

Branitelji su poručili i ministru Matiću koji je ranije osudio njihov čin potpisivanja peticije kazavši da će se povući iz Savske čim HDZ dođe na vlast, da bi oni na vlasti bili najsretniji da branitelji šute i da nemaju svoje mišljenje no da se to neće dogoditi. - Neka riješe probleme koje ističemo i odlazimo iz Savske ovaj čas, a i HDZ-ovci mogu očekivat šator u Savskoj ako ne budu radili kako treba - kazao je Radoš. Klemm je pak kazao kako Matić želi riješit problem Savske, a ne probleme branitelja.

>>'Da odem sada na sastanak s Kolindom Grabar - Kitarović izgubio bih ovaj 21 gram duše koji imam'

>>Branitelji iz Savske sutra potpisuju Bandićevu peticiju